**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. spalio 29 d. sprendimo Nr. T2-272 „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“** **pakeitimo“** **PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2015 m. spalio 29 d. sprendimu Nr.T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ patvirtintą didžiausią leistiną pareigybių skaičių Klaipėdos Simono Dacho progimnazijoje ir Klaipėdos miesto pedagogų švietimo ir kultūros centre nuo 2016 m. kovo 1 d.

Tikslas – užtikrinti savarankiškųjų Klaipėdos miesto savivaldybės funkcijų vykdymą.

Uždavinys – padidinti biudžetinių įstaigų didžiausius leistinus pareigybių skaičius.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 punktu Klaipėdos miesto savivaldybės tarybai priskirta patvirtinti savivaldybės neformaliojo suaugusiųjų švietimo ir tęstinio mokymosi veiksmų planą ir skirti jo įgyvendinimo koordinatorių. Šiuo sprendimo projektu, padidinus etatų skaičių Klaipėdos miesto pedagogų švietimo ir kultūros centre, bus sudaryta galimybė įvesti metodininko-koordinatoriaus pareigybę ir užtikrinti suaugusiųjų neformaliojo švietimo ir tęstinio mokymosi koordinavimą Klaipėdos miesto savivaldybėje.

Vadovaujantis Klaipėdos miesto savivaldybės administracijos direktoriaus 2014 m. rugsėjo 2 d. įsakymu Nr. AD1-2606 „Dėl auklėtojo (mokytojo) padėjėjo etatų steigimo“ sudarytos komisijos 2016 m. sausio 25 d. posėdyje priimtas protokolinis nutarimas – padidinti Simono Dacho progimnazijai leistiną pareigybių skaičių, įsteigiant papildomai 1 mokytojo padėjėjo etatą (Klaipėdos miesto savivaldybės administracijos direktoriaus 2016 m. vasario 5 d. įsakymas Nr. AD1-369). Įsteigtas mokytojo padėjėjo etatas leis užtikrinti didelių ir labai didelių specialiųjų ugdymosi poreikių turinčių mokinių sėkmingą mokymąsi šioje progimnazijoje.

**3. Kokių rezultatų laukiama.**

Įsteigus papildomus etatus Klaipėdos Simono Dacho progimnazijoje ir Klaipėdos miesto pedagogų švietimo ir kultūros centre, būtų užtikrinamas teisės aktų vykdymas.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis patvirtintais normatyvais, planuojama Simono Dacho progimnazijos mokytojo padėjėjui taikyti tarnybinio atlyginimo koeficientą – 9,86. Per metus reikėtų 9,86x35,5x12+5 proc.=4410,0 Eur darbo užmokesčio ir 1366,0 Eur socialinio draudimo įmokoms. Iš viso numatomas 5776,0 Eur  papildomų lėšų poreikis per metus.

Vadovaujantis patvirtintais normatyvais, planuojama metodininkui-koordinatoriui taikyti tarnybinio atlyginimo koeficientą – 20. Per metus reikėtų 20x35,5x12=8520,0 Eur darbo užmokesčio ir 2640,0 Eur socialinio draudimo įmokoms. Iš viso numatomas 11160,0 Eur papildomų lėšų poreikis per metus,.

**6. Lėšų poreikis sprendimo įgyvendinimui.**

Įgyvendinus šį sprendimo projektą, reikalinga 16936,0 tūkst. Eur papildomų lėšų per metus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus užtikrinamas specialiųjų ugdymosi poreikių turinčių mokinių ugdymas, plėtojamas neformalusis suaugusiųjų švietimas ir tęstinis mokymasis Klaipėdos miesto savivaldybėje bei vykdomi teisės aktai.

Neigiamų pasekmių nenumatoma.

**PRIDEDAMA.**

1. Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2015 m. spalio 29 d. sprendimo Nr. T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ lyginamasis variantas, 6 lapai.

3. Teisės akto projekto antikorupcinio vertinimo pažyma, 5 lapai.

Švietimo skyriaus vedėja Laima Prižgintienė